cyanic-selkie/wikianc huggingface dataset:
অবুঝ মন
সঙ্গীত
অবুঝ মন ছবির সঙ্গীত পরিচালনা করেন শহীদ আলতাফ মাহমুদ। এবং গীত রচনা করেছেন ডঃ মনিরুজ্জামান ও গাজী মাজহারুল আনোয়ার। কণ্ঠশিল্পীরা হলেন ফেরদৌসি রহমান, সাবিনা ইয়াসমিন ও আবদুল জব্বার।
রামচন্দ্র ঘাঙারে
রামচন্দ্র ঘাঙারে (জন্ম: ১৬ জুন ১৯২৮, ঘোরাদ, ওয়ারধা) ১০ম লোকসভার সদস্য ছিলেন। তিনি মহারাষ্ট্রের ওয়ার্ধা আসনের প্রতিনিধিত্ব করেছিলেন এবং ভারতের কমিউনিস্ট পার্টি সদস্য ছিলেন।  ১৯৬৭ থেকে ১৯৭২ সাল পর্যন্ত তিনি আইনসভার সদস্যও ছিলেন। রাজনৈতিক জীবনে তিনি দরিদ্র মানুষের উন্নয়নের জন্য লড়াই করেছিলেন। একজন প্ররোচিত কমিউনিস্ট হিসাবে তিনি পুরো জীবনটি তার আদর্শের সাথে লেগে ছিলেন। জনগণের সমর্থন নিয়ে তিনি লোকসভা ও বিধানসভার অনেকগুলি প্রতিদ্বন্দ্বিতা করেছিলেন। তিনি ছিলেন বিখ্যাত সমাজকর্মী সিন্ধুতাই সাপকলের প্রেরণাদায়ক গুরু।
কালীনারায়ণপুর জংশন রেলওয়ে স্টেশন
কালীনারায়ণপুর জংশন রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ কৃষ্ণনগর রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলায় অবস্থিত।
অবস্থান
কালীনারায়ণপুর জংশন রেলওয়ে স্টেশন নদীয়া জেলায় অবস্থিত। এই জংশন স্টেশন থেকে দুটি আলাদা রেলপথের সংগম স্থল আছে। লালগোলা এবং গেদে শাখা লাইন রেলপথের দুটি লাইন আছে। একটি লাইন শান্তিপুর রেলওয়ে স্টেশন দিকে যাচ্ছে আর একটি কৃষ্ণনগর জংশন রেলওয়ে স্টেশন দিকে।
ইতিহাস
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
পরিকাঠাম
স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। কৃষ্ণনগর সিটি জংশন রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
বৈদ্যুতীকরণ
১৯৬৫ সালে, কালীনারায়ণপুর জংশন রেলওয়ে স্টেশনে বৈদ্যুতিক একাধিক পরিবহন (ইএমইউ) পরিষেবার জন্য বৈদ্যুতীকরণ করা হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং রানাঘাট, কৃষ্ণনগর ও শান্তিপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
প্রশাসন ও নিরাপত্তার ব্যবস্থা
কালীনারায়ণপুর জংশন রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
বগীবিল সেতু
বগীবিল সেতু (বগীবিল দলং) আসামএর ডিব্রুগড় জেলার বগীবিল নামক স্থানে অবস্থিত। এইটি অসমের ব্রহ্মপুত্র নদীর চতুর্থ সেতু। ১৯৯৭ সনের ২২ জানুয়ারি তারিখে ব্রহ্মপুত্র নদীর উত্তর পারে অবস্থিত সিসিবরগাওয়ের কুলাজান নামক স্থানে তৎকালীন প্রধানমন্ত্রী এইচ. ডি. দেবগৌড়া ইহার আধারশীলা নির্মাণ করেছিলেন। বগীবিল সেতু দোতালা বিশিষ্ট সেতু । ইহা রেল ও গাড়ি চলাচলের জন্য উপযোগী। ২০০২ সনে প্রধামন্ত্রী অটল বিহারী বাজপেয়ী বগীবিল সেতু নির্মাণের কার্য আরম্ভকরেছিলেন ।
নির্মাণের অগ্রগতি
২০০০ সনে মেচার্স রেল ইন্ডিয়া টেকনিকেল ও ইকনুনমিকেল সার্ভিসেস দাখিল করা প্রতিবেদন কর মতে প্রায় ১৭৬৭ কোটি ভারতীয় টাকার বাজেটে নির্মাণের কার্য আরম্ভ করা হয়েছিল। পরিকল্পনা অনুযায়ী ২০১৫ সনে প্রকল্পটির কার্য সমাপ্ত করা হবে নির্ধারন করা হয়েছে।
সেতুর নামকরণে বিতর্ক
সেতুটির বর্তমান নাম বগীবিল দলং কিন্তু সেতুর নামকরণ নিয়ে বিতর্কের সৃষ্টি হয়েছে। অসমরে বিভিন্ন জনগোষ্ঠির লোকে নিজেদের শ্রেষ্ঠ পূর্বপুরুষের নামে সেতুর নামকরণ করার জন্য দাবি রেখেছেন। চুতিয়া জনজাতির লোকে বীরঙ্গনা নারী সতী সাধনীর স্মৃতিতে এই সেতুর নাম সতী সাধনী সেতু নামকরণ করার জন্য অনুরোধ জানিয়েছেন। আহোমেরা চাওলুং চুকাফার স্মৃতিতে চুকাফা সেতু নামকরণ করার অনুরোধ করেছেন। মিসিং জনগোষ্ঠীর লোকে কমলা মিরির স্মৃতিতে শ্বহীদ কমলা মিরি সেতু বা মিরি জীয়রি সেতু নামকরণ ও দেউরি জনগোষ্ঠির লোকে ভীমবর দেউরি সেতু ও সোনোয়াল কছাড়ী জনগোষ্ঠীর লোকে সলালী সেতু এবং মুসলমানেরা আজান পীর সেতু নামকরণের জন্য অনুরোধ জানিয়েছেন। অন্যদিকে অনেকেই নিরপেক্ষ ভাবে শংকর-মাধব সেতু, কুলাজান-বগীবিল সেতু ও বরলুইত সেতু নামে নামকরণ করার জন্য অনুরোধ জানিয়েছেন।
মুদগাল
মুদগাল (Mudgal) ভারতের কর্ণাটক রাজ্যের রায়চুর জেলার একটি পঞ্চায়েত-শাসিত শহর।
জনসংখ্যার উপাত্ত
এখানে সাক্ষরতার হার ৫২%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে মুদগাল এর সাক্ষরতার হার কম।
সৌদি আরবে বসবাসরত আমেরিকানরা
সৌদি আরবে আমেরিকানদের একটি বড় সম্প্রদায় বাস করে। বেশিরভাগ লোক তেল শিল্প, নির্মাণ ও আর্থিক খাতে কাজ করে। আমেরিকানসহ পশ্চিমারা এখানে কর-মুক্ত বেতনে কাজ করে। এছাড়াও তারা বিলাসবহুল সুযোগ-সুবিধাসহ হাউজিং কম্পাউন্ডে বাস করে। যেমন সুইমিং পুল, টেনিস কোর্ট। এগুলি আশেপাশের এলাকাগুলি থেকে উঁচু প্রাচীর ও গেট দ্বারা বন্ধ থাকে। যাতে আমেরিকানরা "নিরাপত্তা পায় এবং তাদের কর্মকান্ড গোপন থাকে"। কেননা পোশাক এও সামাজিক মেলামেশার বিষয়ে দেশটির কঠোর ইসলামিক আইন আছে।"
আমেরিকান সম্প্রদায়গুলি বেশি সংখ্যক রিয়াদে রয়েছে। যেখানে রাজ্যের বেশিরভাগ বহুজাতিক কর্পোরেশনের সদর দফতর, জেদ্দার লোহিত সাগর বন্দর ও প্রধান বাণিজ্যিক কেন্দ্র আছে। এছাড়াও পূর্বাঞ্চলীয় শহর দাম্মাম, খোবার এবং দাহরানে ছোট ছোট আমেরিকান সম্প্রদায় রয়েছে। যারা স্থানীয় তেলক্ষেত্রে কাজ করে। সৌদি আরবে প্রায় ৫,০০০ মার্কিন সেনা রয়েছে।
অ্যা টেইল অফ থাউজেন্ড স্টার'স
অ্যা টেইল অফ থাউজ্যান্ড স্টার'স (นิทานพันดาว – হাজার তারার গল্প) - ২০২১ সালের একটি থাই টেলিভিশন সিরিজ (সমপ্রেমী ধারাবাহিক), যাতে পিরাপত ওয়াথনসেটসিরি(আর্থ) এবং সাহাফাপ ওঙ্গরাচ(মিক্স) মূল ভূমিকায় অভিনয় করেছে।
ধারাবাহিকটিতে দেখা যায়, টিয়ান সোপাসিতসাকুন (সাহাফাপ ওঙ্গরাচ) নামক এক ধনী পরিবারের ছেলে হার্ট ফেইলরে আক্রান্ত হওয়ায় একজন ভলিয়েন্টার টিচার টরফুন (সারুনচানা আপিসামাইমংকোল) -এর নিকট হতে হার্ট রিসিভ করে যার কিনা সদ্য এক আকস্মিক দুর্ঘটনায় মৃত্যু হয়েছে। মৃত্যুর আগে টরফুন "হাজার তারার গল্প" শিরোনামের একটা ডায়েরি লিখে যায় যাতে তার একটা অসম্পূর্ণ ইচ্ছার কথাও লিখা ছিলো, আর সেটা হলো বর্ডারে অবস্থিত পাপুনডাও গ্রামের গ্রাম্য রীতি অনুসারে  সেখানকারই এক ফরেস্ট অফিসার চিফ ফুফা ভিরিয়ানন (পিরাপত ওয়াথনসেটসিরি) - এর সাথে এক হাজার তারা গণনা করা। টরফুনের ডায়েরি থেকে টিয়ান তার এ অসম্পূর্ণ ইচ্ছার কথা জানতে পারে, আর টরফুনের ইচ্ছাকে নিজের গন্তব্য ধরেই পাপুনডাও গ্রামে এক হাজার তারা গণনা করতে চলে যায়।
নোপফর্নাচ চাইভিমল পরিচালিত এবং জিএমএমটিভি প্রযোজিত, এটি জিএমএমটিভি-এর "নিউ এন্ড নেক্সট" ইভেন্টের বারোটি টেলিভিশন সিরিজ (যেগুলো ১৫ অক্টোবর ২০১৯ তে সম্পূর্ণ হয়ে গিয়েছিলো )- এর একটি হিসেবে ২০২০ সালে প্রদর্শিত হয়েছিল এবং সিরিজটির প্রিমিয়ার "জিএমএম ২৫" এবং "লাইন টিভিতে" ২৯ জানুয়ারি ২০২১, যথাক্রমে শুক্রবার ২০:৩০ আইসিটি এবং ২২:৩০ আইসিটিতে যথাক্রমে প্রচারিত হয়েছিল। সিরিজটির শেষ পর্বটি প্রচারিত হয়েছিলো ২২ শে এপ্রিল২০২১ এ, এটি জিএমএম 25 এর টাইমস্লট-এ "ফিস আপন দা স্কাই" (যেখানে সাহাফাপও একটি বিশেষ চরিত্রে রয়েছে) দ্বারা প্রতিস্থাপিত হয়েছিল।
উৎপাদন
শুরুতে প্রযোজনা দল সিরিজটির শুটিংয়ের জন্য থাইল্যান্ডের উত্তরের অংশের একটি পার্বত্য-উপজাতির গ্রাম বেছে নিয়েছিল, কিন্তু পরে গ্রাম্য ঐতিহ্য এবং বিশ্বাসের কারণে সেখানে সুটিং-এর অনুমতি না দেওয়ায় প্রাথমিকভাবে নির্বাচিত অবস্থানগুলি সমস্ত পরিকল্পনা থেকে সরিয়ে দেওয়া হয়েছিল। স্থানীয় লোকজন গুলি করা নিয়ে ভীত ছিলো এবং আশঙ্কা করছিল যে, শুটিং দলের অতিরিক্ত জনসংখ্যা এবং বিচরন গ্রামের স্থানীয় অবস্থা এবং শান্তি শৃঙ্খলার বিরুদ্ধে যেতে পারে। তারা প্রথমে যে গ্রামটি বেছে নিয়েছিল, তাদের আত্মিক উপাসনার একটি ঐতিহ্য রয়েছে। গ্রামবাসীরা ভয় পেয়েছিল যে শ্যুটিংয়ের ফলে গ্রামের আত্মিক চেতনা বিঘ্নিত হতে পারে । উপায়ান্তর প্রযোজনা দলটি তখন গোটা গ্রামের পরিবর্তে গ্রামটির বিভিন্ন অংশের দৃশ্য নিয়ে (মূলত চিয়াং রাইয়ের) সিরিজটি চিত্রায়িত করার সিদ্ধান্ত নেয়। আর উপন্যাসের পাতায় অঙ্কিত চিত্রানুযায়ী গ্রামের বিভিন্ন স্থানে বিভিন্ন দৃশ্য সংযুক্ত করে। যেমন: টিয়ানের টোঙঘর, ফু পান ডাও স্কুল, খামার বাড়ি এবং গ্রামবাসীদের বাড়ি ঘর ইত্যাদি । "প্র পাই রান" ইউনিট ফুফার জন্য কমান্ডিং স্টেশন এবং তার আবাসন একটি পুরানো এবং নির্জন পথের আশ্রয়স্থলে সংস্কার করেছিলো।
কাহিনীসংক্ষেপ
একজন স্বেচ্ছাসেবক শিক্ষক টরফুন একটি মর্মান্তিক দুর্ঘটনায় মারা যান, আর তার হৃদপিন্ড টিয়ানের মধ্য প্রতিস্থাপিত করা হয়। সুস্থ হবার পর টিয়ান স্বেচ্ছাসেবক শিক্ষক টরফুনের লিখিত ডায়েরি থেকে  তার জীবন, গোপনীয়তা, আগ্রহ এবং সেই সাথে ফা পান ডাও পাহাড়ী গ্রামের প্রধান বন কর্মকর্তা ফুফার সাথে এক হাজার তারা গণনার অপূর্ণ ইচ্ছা সম্পর্কে জানতে পারে। টরফুনের জন্য টিয়ানের মনে আক্ষেপ আর আগ্রহের জন্ম হওয়াতে অতঃপর সে তার পদবিন্যাস অনুসরণ করে এবং তার স্বপ্ন পূরণ করার সিদ্ধান্ত নেয়। নতুন স্বেচ্ছাসেবক শিক্ষক হিসাবে গ্রামে এসে টিয়ান প্রথমত চিফ ফুফার সাথে বন্ধুত্ব করার চেষ্টা করলেও  তাদের সাথে অন্য কিছুই ঘটে। সময় যাবার সাথে সাথে ধীরে ধীরে তারা একে অপরের আরও অন্তরঙ্গ হয়ে উঠে। শ্বাস প্রশ্বাস বাড়ার সাথে সাথেই সেনা কর্মকর্তার চারপাশে দ্রুত প্রস্ফুটিত হয় টিয়ানের হৃদয়, যেমনটি ঘটে চিফ ফুফার সাথেও।  তবে অঞ্চলটি বিপজ্জনক এবং টিয়ানের বাস অনুপযোগী হওয়ার সাথে সাথে ভায়োলেন্সেও ভরপুর থাকে। এরই মাঝে দু'জন পারবে কি তাদের হাজার তারকা প্রতিশ্রুতি রক্ষা করতে?
চরিত্র এবং কুশীলবগণ
নিচে কুশীলবগণের তালিকা দেওয়া হলো।
বহিঃসংযোগ
জিএমএমটিভি
চারিকাটা ইউনিয়ন
ইতিহাস
জৈন্তাপুরে যখন রাজার শাসন ছিল তখন চারজনকে এক সাথে হত্য করে সেই সুত্রে চারিকাটা নামকরণ হয়।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান- মোঃ সুলতান করিম
শাহাদাত চৌধুরী
শাহাদাত চৌধুরী (২৮ জুলাই ১৯৪৩-২৯ নভেম্বর ২০০৫) একজন বাংলাদেশী সাংবাদিক এবং বেশ কয়েকটি নিউজ ম্যাগাজিনের সম্পাদক ছিলেন। ১৯৭২ সাল থেকে ১৯৯৭ সালে প্রকাশনা বন্ধ না হওয়া পর্যন্ত তিনি সাপ্তাহিক বিচিত্রা সম্পাদকের দায়িত্ব পালন করেছিলেন। তারপরে তিনি সাপ্তাহিক ২০০০ এবং আনন্দধারার সম্পাদক হিসাবে দায়িত্ব পালন করেন।
সাংবাদিকতায় অবদানের জন্য বাংলাদেশ সরকার ২০০৬ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ (মরণোত্তর) ভূষিত করেন।
জীবনের প্রথমার্ধ
আবদুল হক চৌধুরী জাহানারা চৌধুরীর ১২ সন্তানের মধ্যে অন্যতম। চৌধুরী ঢাকা গ্র্যাজুয়েট হাই স্কুল থেকে ম্যাট্রিক এবং চারুকলা ইনস্টিটিউট থেকে পেইন্টিংয়ে স্নাতক পাস করেছেন।
পেশা
চৌধুরী ১৯৭১ সালে দৈনিক ইত্তেফাকের শিশু পৃষ্ঠার কচি-কাঁচার আসরের সম্পাদক ছিলেন। তিনি তৎকালীন পূর্ব পাকিস্তানের শিশু সাংস্কৃতিক সংগঠন কচি কাঁচার মেলার'' ভ্রমণকাহিনী লেখক।
চৌধুরী মিডিয়া ওয়ার্ল্ড গ্রুপ সাপ্তাহিক ২০০০ এর জার্নালের প্রতিষ্ঠাতা সম্পাদক হিসাবে যোগ দিয়েছিলেন।
বাংলাদেশের স্বাধীনতার পরে তিনি ১৯৭২ সালে সাপ্তাহিক বিচিত্রায় সহকারী সম্পাদক হিসাবে যোগদান করেন এবং ১৯৯৯ ১৯৯৭ সাল পর্যন্ত পত্রিকাটির সম্পাদক হন। ১৯৯৮ সালে, তিনি সাপ্তাহিক ২০০০ এবং পাক্ষিক আনন্দধারার সম্পাদক হিসাবে যোগদান করেছিলেন।
চৌধুরী ১৯৯৮ সালে বাংলাদেশে প্রথম বিউটি পজেন্ট টেলিভিশন অনুষ্ঠানের আয়োজন করেন। অনুষ্ঠানের শিরোনাম ছিল আনন্দ বিচিত্রা ফটো সুন্দরি। সেই বছর অভিনেত্রী সাদিকা পারভিন পপি বিজয়ী ছিলেন।
ব্যক্তিগত জীবন এবং মৃত্যু
১৯৭৭ সালে, বাংলাদেশের প্রথম মরণোত্তর চক্ষু দাতা, এআরএম ইনামুল হকের একটি চোখ চৌধুরীকে স্থানান্তরিত করেছিলেন।
চৌধুরী ২৯ শে নভেম্বর ২০০৫ এ মারা যান। তাঁকে ঢাকার মিরপুর শহীদ বুদ্ধিজীবী কবরস্থানে রাষ্ট্রীয় সম্মানে সমাহিত করা হয়।
রাজেন্দ্র গাওয়াই
প্রাথমিক জীবন এবং শিক্ষা
তিনি কেরালার প্রয়াত গভর্নর আরএস গাওয়াইয়ের ছেলে। সরকারি মেডিকেল কলেজ থেকে এমবিবিএস পাশ করেন ১৯৮৬ সালে। তিনি মহারাষ্ট্রের বাসিন্দা।
ক্যারিয়ার
গাওয়াই একজন মেডিকেল চিকিৎসকও বটে।
নুনাভুট
নুনাভুট (Inuktitut syllabics ᓄᓇᕗᑦ ) হচ্ছে কানাডার সবচেয়ে নতুন, বৃহত্তর, এবং একেবারে উত্তর অবস্থিত অঞ্চল। এটি এপ্রিল ১, ১৯৯৯-এ আনুষ্ঠানিকভাবে উত্তরপশ্চিম অধীনস্থ অঞ্চলসমূহ থেকে পৃথক হয় "নুনাভুট আইন" এবং নুনাভুট ভূমি দাবি চুক্তি আইন এর মাধ্যমে। নুনাভুটের সৃষ্টির মাধ্যমে কানাডার রাজনৈতিক মানচিত্রে প্রথম বৃহত্তর পরিবর্তন দেখা দেয় ১৯৪৯-এ নিউফাউন্ডল্যান্ড ও লাব্রাডর এর কনফেডারেশনের পর থেকে।
নুনাভুট উত্তর কানাডা ও কানাডীয় আর্কটিক দ্বীপপুঞ্জ এর একটি বিশাল এলাকা নিয়ে বিস্তৃত। এটির বিশাল এলাকা একে তৈরি করেছে বিশ্বের পঞ্চম-বৃহত্তম সাব-ডিভিশন এলাকা, আরোও উত্তর আমেরিকার দ্বিতীয় বৃহত্তম (গ্রীনল্যান্ডের পরে)। ব্যাফিন দ্বীপ এর পূর্বে অবস্থিত এর রাজধানী ইকালুইট (সাবেক "ফ্রেবিশার বে"), নির্বাচন করা হয়েছিলো ১৯৯৫ রাজধানী গনভোট এর মাধ্যমে। অন্যন্য প্রধান সম্প্রদায়গুলির মধ্যে রয়েছে রানকিং ইনলেট আঞ্চলিক কেন্দ্র এবং কেমব্রিজ বে। নুনাভুটে আরো রয়েছে দূরবর্তী উত্তর দিকের এললেসমেইরে আইল্যান্ড, পাশাপাশি পশ্চিমে ভিক্টোরিয়া দ্বীপ এর পূর্ব ও দক্ষিণের অংশ এবং জেমস বে এর আকিমিসকি দ্বীপ বাকি অঞ্চলটির দক্ষিণ-পূর্ব পর্যন্ত বিস্তৃত। এটি কানাডার একমাত্র ভূতাত্ত্বিক অঞ্চল যা হাইওয়ে দ্বারা উত্তর আমেরিকার বাকি অংশের সাথে সংযুক্ত নয়।
কানাডার প্রদেশ ও অঞ্চলসমূহের মধ্যে নুনাভুট হচ্ছে আয়তনে সবচেয়ে বৃহত্তর এবং দ্বিতীয় সর্বনিম্ন জনবহুল এলাকা। নুনাভুট বিশ্বের সবচেয়ে দূরস্থিত, অতিশয় জনবিরল অঞ্চলের একটি, এই অঞ্চলের জনসংখ্যা ৩৫,৯৪৪ জন, বেশিরভাগই ইনুইট, অঞ্চল নিয়ে ছড়িয়ে আছে, অথবা বলা যায় মেক্সিকোর তুলনায় সামান্য ছোট। নুনাভুট হচ্ছে বিশ্বের একেবারে উত্তরে অবস্থিত জনবসতির অঞ্চল, অ্যালার্ট এর স্থান।
ভূগোল
নুনাভুট ভূমি এবং  জলের এলাকা নিয়ে উত্তর কানাডায় বিস্তৃত। এই অঞ্চলে অন্তভুর্ক্ত রয়েছে মূল ভূখণ্ড, অধিকাংশ আর্কটিক দ্বীপমালা, এবং হাডসন উপসাগর, জেমস উপসাগর, এবং আনগাবা উপসাগর এর সকল দ্বীপ, অন্তভুর্ক্ত রয়েছে বেলচের দ্বীপ, যেটি উত্তর পশ্চিম অঞ্চলে যুক্ত রয়েছে। যা একে তৈরি করেছে পৃথিবীর পঞ্চম-বৃহত্তম সাবন্যাশনাল এনটিটি (বা প্রশাসনিক বিভাগ)।  যদি নুনাভুট একটি দেশ হতো তাহলে এটি আয়তনে ১৫তম বৃহত্তম দেশ হতো।
নুনাভুটের সঙ্গে উত্তরপশ্চিম অধীনস্থ অঞ্চলসমূহ এর ভূমি সীমানা রয়েছে কিছু দ্বীপের পাশাপাশি মূল ভূখণ্ডের, মূল ভূখণ্ডের দক্ষিণে ম্যানিটোবার সঙ্গে, দক্ষিণ-পশ্চিমে সাসক্যাচুয়ান (একক চার কোণার বিন্দুতে), এবং কিলিনিক দ্বীপ-এ নিউফাউন্ডল্যান্ড ও লাব্রাডর এর সঙ্গে একটি ছোট ভূমি সীমানা রয়েছে। জেমস উপসাগর-এ দুইটি স্থানে অন্টারিও এর সঙ্গে সীমানা রয়েছে : বড়টি অবস্থিত আকিমিসকি দ্বীপ এর পশ্চিমে, এবং ছোটটি অ্যালবানি নদীকে ঘিরে ফাফার্ড দ্বীপের নিকটে। এটির আরোও উপকূলবর্তী সীমানা রয়েছে গ্রীনল্যান্ড এবং কুবেক, অন্টারিও এবং ম্যানিটোবার সঙ্গে।
নুনাভুটের সর্বোচ্চ বিন্দু হচ্ছে এললেসমেইরে আইল্যান্ডের বারকিউ শিখর যা । জনসংখ্যার ঘনত্ব হচ্ছে ০.০১৯ জন/কিমি২ (০.০৫ জন/বর্গকিমি মাইল), যা বিশ্বের সর্বনিম্নগুলোর একটি। তুলনামূলক ভাবে, গ্রীনল্যান্ড এরও প্রায় একই এলাকা এবং প্রায় দ্বিগুণ জনসংখ্যা।
নিশিকান্ত রায়চৌধুরী
নিশিকান্ত রায়চৌধুরী (২৪ মার্চ ১৯০৯ — ২০ মে ১৯৭৩) ছিলেন একজন বাঙালি কবি।
জন্ম ও শিক্ষা জীবন
কবির জন্ম ১৯০৯ খ্রিষ্টাব্দের ২৪ শে মার্চ তারিখে তার মামার বাড়ি বেঙ্গল প্রেসিডেন্সির অধুনা বাংলাদেশের বরিশাল জেলার উজিরপুর গ্রামে। পিতা বিজয়শঙ্কর রায়চৌধুরী ছিলেন আইনজীবী এবং মাতা সৌদামিনী দেবী। তাঁদের পৈতৃক নিবাস ছিল অধুনা পশ্চিমবঙ্গের উত্তর চব্বিশ পরগনা জেলার বসিরহাট মহকুমার শিবহাটি গ্রামে। নিশিকান্তের জীবনের প্রথম পর্ব কাটে শান্তিনিকেতনে, দ্বিতীয় পর্ব পন্ডিচেরিতে শ্রীঅরবিন্দের আশ্রমে। কবি শিক্ষা লাভ করেন প্রথমে সিউড়ির বেণীমাধব ইনস্টিটিউশন এবং শান্তিনিকেতনের কলাভবনে কবিগুরু রবীন্দ্রনাথ ঠাকুরের সান্নিধ্যে। রবীন্দ্রনাথ তাঁকে "চাঁদকবি" বলে ডাকতেন। তার দাদা কবি সুধাকান্ত রায়চৌধুরী ছিলেন রবীন্দ্রনাথের সচিব। অবনীন্দ্রনাথ ঠাকুর এবং নন্দলাল বসুর কাছে আর্ট শিক্ষা লাভ করেন। অবনীন্দ্রনাথ তাকে বলতেন ‘মাই আর্টিস্ট’। অকৃতদার নিশিকান্ত ১৯৩৪ খ্রিস্টাব্দে চলে আসেন পণ্ডিচেরির শ্রী অরবিন্দ আশ্রমে এবং সেখানে বাস করতে থাকেন।
সাহিত্য জীবন
শ্রীঅরবিন্দের আশ্রমের অধ্যাত্মসাধনার সাথে কাব্যসাধনা করতেন তিনি। ঋষি অরবিন্দ অত্যন্ত পছন্দ করতেন নিশিকান্ত ও তার কবিতা। অরবিন্দের ভাবনায় নিশিকান্ত ছিলেন তার "প্রেরণার ব্রহ্মপুত্র"। ১৯৩৯ খ্রিস্টাব্দে তার প্রথম কাব্যগ্রন্থ 'অলকানন্দা' প্রকাশিত হয়। সংস্কৃত শব্দ ব্যবহার, ধ্বনি-গাম্ভীর্য এবং চিত্রময়তা তার কাব্যের প্রধান বৈশিষ্ট্য।
তার উল্লেখযোগ্য কাব্যগ্রন্থগুলি হল -
তার কবিতা ইংরাজীতে অনূদিত হয়ে "ড্রিম ক্যাডেন্স" নামে প্রকাশিত হয়। শ্রীঅরবিন্দ নিজেও কয়েকটি কবিতা ইংরাজীতে অনুবাদ করেন।
মৃত্যু
কবি ১৯৭৩ খ্রিষ্টাব্দের ২০ শে মে মৃত্যুবরণ করেন।
বিভক্তির যুগ (তিব্বত)
ফ্রেম| বিভক্তির যুগ নবম থেকে ত্রয়োদশ শতাব্দী পর্যন্ত বিস্তৃত তিব্বতের ইতিহাসের পর্যায়কালকে বলা হয়ে থাকে। এই সময় তিব্বত সাম্রাজ্যের অধীনে কেন্দ্রীয় শাসনব্যবস্থার পতনের ফলে তিব্বত বিভক্ত হয়ে পড়ে।
তিব্বত সাম্রাজ্যের পতন
তিব্বতের অন্তিম সম্রাট খ্রি-উ-দুম-ব্ত্সান বা গ্লাং-দার-মাকে বৌদ্ধ ধর্ম বিরোধী সম্রাট হিসেবে বর্ণনা করা হয়েছে। কথিত আছে, তিনি তিব্বত সাম্রাজ্যে বহু বৌদ্ধ ধর্মাবলম্বীদের হত্যা করেছিলেন। পদ্মসম্ভবের পঁচিশজন শিষ্যের মধ্যে একজন ল্হা-লুং-দ্পাল-গ্যি-র্দো-র্জে বৌদ্ধ ধর্ম রক্ষার উদ্দেশ্যে আনুমানিক ৮৪১ খ্রিষ্টাব্দে গ্লাং-দার-মাকে হত্যা করেন।   গ্লাং-দার-মার মৃত্যুর পর দুই স্ত্রীর দুই পুত্র য়ুম-ব্র্তান  এবং ওদ-স্রুং  সাম্রাজ্যের অধিকারের জন্য লড়াই শুরু করলে তিব্বত সাম্রাজ্য ভেঙ্গে পড়ে। য়ুম-ব্র্তান মধ্য তিব্বতের দ্বুস অঞ্চল এবং ওদ-স্রুং গুজ অঞ্চলে শাসন করেন।
বিদ্রোহ
এই গৃহযুদ্ধের ফলে তিব্বতী রাজতন্ত্রের রাজনৈতিক প্রভাব হ্রাস পায় এবং তিব্বত অনেকগুলি পৃথক রাজ্যে বিভক্ত হয়ে পড়ে। এই রাজ্যগুলি একে অপরের বিরুদ্ধে যুদ্ধে লিপ্ত থাকায় ১২৪৭ খ্রিষ্টাব্দ পর্যন্ত তিব্বতে কোন কেন্দ্রীয় শাসনব্যবস্থার অস্তিত্ব ছিল না।
লাদাখে বিস্তার
ওদ-স্রুংয়ের পুত্র দ্পাল-'খোর-ব্র্ত্সানের ব্ক্রা-শিস-ব্র্ত্সেন-ব্র্ত্সান  এবং স্ক্যিদ-ল্দে-ন্যিমা-গোন  নামক দুই পুত্র ছিল। স্ক্যিদ-ল্দে-ন্যিমা-গোন পশ্চিম তিব্বত অঞ্চলের স্তোদ-ম্ঙ্গা-রিস অঞ্চলে রাজ্য প্রতিষ্ঠা করেন। তিনি লাদাখকে নিজের রাজ্যের অন্তর্ভুক্ত করেন এবং লাদাখি রাজবংশের সুত্রপাত করেন। সপ্তদশ শতাব্দীতে সম্পাদিত লা-দ্ভাগ্স-র্গ্যাল-রাব্স বা লাদাখের রাজাদের ধারাবিবরণীতে বলা হয় যে রাজা স্ক্যিদ-ল্দে-ন্যিমা-গোন তার তিন পুত্রের মধ্য তার সাম্রাজ্য ভাগ করে দেন। এই বিবরণীতে বলা হয় তিনি তার তার জ্যৈষ্ঠ পুত্র দ্পাল-গ্যি-ঙ্গোনকে মার‍্যুল বা লাদাখ, হ্গোগের স্বর্ন খনি, রু-থোগ বা রুদোক, ল্দে-ম্চোগ-দ্কার-পো বা দেমচোক ও রা-বা-দ্মার-পো প্রদান করেন। স্ক্যিদ-ল্দে-ন্যিমা-গোনের অপর পুত্র ব্ক্রা-শিস-ম্গোন  পশ্চিম তিব্বত অঞ্চলে রাজত্ব করে গুজ এবং পু-হ্রাং নামক রাজ্য স্থাপন করেন।
বৌদ্ধ ধর্ম
বিভক্তির যুগে তিব্বতী বৌদ্ধধর্মের প্রগতি স্তব্ধ হয়। বৌদ্ধ ভিক্ষুদের হত্যা, কারাবাস ও নির্বাসন দেওয়া হয়। এই সময় তিব্বতের সীমান্ত অঞ্চল আমদোতেই একমাত্র অতিব্বতী গোষ্ঠীদের মধ্যে তিব্বতী বৌদ্ধধর্ম টিকে থাকে। এই সময় দ্পাল-ছুব-বো-রি নামক স্থান থেকে দ্মার-বান-শাক্য-সেং-গে, গ্ত্সাং-রাব-গ্সাল  এবং গ্যো-দ্গে-ছুং  নামক তিনজন বৌদ্ধ ভিক্ষু বিনয় ও অভিধর্ম বিষয়ক গ্রন্থ নিয়ে ম্ঙ্গা'-রিস, মঙ্গোলিয়া হয়ে আমদো পৌঁছন। এই অঞ্চলে তারা আন-ছুং-গ্নাম-র্দ্জোং  বৌদ্ধবিহারে বসবাস শুরু করেন। তাদের শিষ্য মু-জু-গ্সাল-'বার  (৮৩২-৯১৫), যিনি পরবর্তীকালে ব্লা-ছেন-দ্গোংস-পা-রাব-গ্সাল  নামে পরিচিত হন, উত্তর পূর্ব তিব্বত অঞ্চলে বৌদ্ধ ধর্মের পুনরুজ্জীবন ঘটান।
গুজ রাজ্যের প্রতিষ্ঠাতা ব্ক্রা-শিস-ম্গোনের পুত্র ব্যাং-ছুব-য়ে-শেস'-ওদ কাশ্মীরে বৌদ্ধধর্ম শিক্ষার উদ্দেশ্যে তিব্বত থেকে একুশ জন শিক্ষার্থীকে পাঠান। তিনি ৯৯৭ খ্রিষ্টাব্দে থোলিং বৌদ্ধবিহার নির্মাণ করেন এবং ১০৪০ খ্রিষ্টাব্দে অতীশ দীপঙ্করকে তিব্বতে আমন্ত্রণ জানান। এর ফলে পশ্চিম তিব্বতে বৌদ্ধ ধর্মের প্রভাব বিস্তার ঘটে।
পরবর্তীকালে ব্লা-ছেন-দ্গোংস-পা-রাব-গ্সাল এবং অতীশ দীপঙ্কর দ্বারা শিক্ষাপ্রাপ্ত দশজন বৌদ্ধ মধ্য তিব্বত অঞ্চলে বৌদ্ধ ধর্ম প্রচার করেন। ১০৭৩ খ্রিষ্টাব্দে সা-স্ক্যা বৌদ্ধবিহার এবং ১১৫৫ খ্রিষ্টাব্দে ত্সুরফু বৌদ্ধবিহার স্থাপিত হয়।
ভ্যাম্পায়ার
ভ্যাম্পায়ার হল লোককথার এক জীব, যা জীবিতের প্রাণরস (সাধারণত রক্তের আকারে) শোষণ করে জীবনধারণ করে। ইউরোপীয় লোককথায় ভ্যাম্পায়ারদের মৃতোত্থিত জীব (Undead) মনে করা হয়। এই লোককথাগুলিতে দেখা যায়, তারা শবাচ্ছাদন বস্ত্র পরিধান করে, প্রিয়জনের সঙ্গে সাক্ষাৎ করে এবং জীবৎকালে তারা যেখানে থাকত সেখানকার প্রতিবেশীদের ক্ষতিসাধন করে বা তাদের মৃত্যু ঘটায়। ঊনবিংশ শতাব্দীর গোড়ার দিক থেকে যে আধুনিক ভ্যাম্পায়ার কল্পনার সূত্রপাত ঘটেছিল তার বর্ণনায় ভ্যাম্পায়াররা কৃশকায় ও পাণ্ডুরবর্ণ হলেও লোককথার উক্ত ভ্যাম্পায়ারদের চেহারা অনেকটাই আলাদা-সেখানে তাদের শরীর স্ফীত এবং গায়ের রং আরক্তিম বা কালচে।
সারা বিশ্বের বিভিন্ন সংস্কৃতিতে ভ্যাম্পায়ার-জাতীয় জীবের কথা নথিবদ্ধ রয়েছে। অষ্টাদশ শতাব্দীর বলকান ও পূর্ব ইউরোপে প্রচলিত পুরনো লোকবিশ্বাসটিকে ঘিরে এক গণ-উন্মাদনার প্রেক্ষাপটে পশ্চিম ইউরোপে ‘ভ্যাম্পায়ার’ শব্দটি জনপ্রিয়তা লাভ করে। এই গণ-উন্মাদনার ফলে কুসংস্কারাচ্ছন্ন লোকেরা কোনও কোনও ক্ষেত্রে ভ্যাম্পায়ার সন্দেহে মৃতদেহে সূচালো প্রান্তযুক্ত লাঠি বিদ্ধ করত, এমনকি অনেকের বিরুদ্ধে ভ্যাম্পায়ার-সত্তার অভিযোগও আনত। পূর্ব ইউরোপে ভ্যাম্পায়ার-জাতীয় জীবেরা স্থানীয়ভাবে বিভিন্ন নামে পরিচিত। যেমন: আলবেনিয়ায় শ্ট্রিগা, গ্রিসে ভ্রাইকোলাকাস ও রোমানিয়ায় স্ট্রিগোই।
আধুনিক যুগে ভ্যাম্পায়ারকে সাধারণত কাল্পনিক জীবই মনে করা হয়। তবে ভ্যাম্পায়ারের অনুরূপ জীবের অস্তিত্বে বিশ্বাস কোনও কোনও সংস্কৃতিতে এখনও বিদ্যমান। এই প্রসঙ্গে চুপাকাবরা-র নাম করা যেতে পারে। মনে করা হয় যে, মৃত্যুর পর দেহের ক্ষয় সম্পর্কে জ্ঞানের অভাব এবং প্রাক্-শিল্পযুগীয় সমাজে সেই ক্ষয়ের সপক্ষে কী যুক্তি উপস্থাপনা করা হত তারই উদাহরণ হল ভ্যাম্পায়ার-সংক্রান্ত পুরনো লোকবিশ্বাসগুলি। সেই যুগে এই জাতীয় জীব কল্পনা করেই মৃত্যুর রহস্য ব্যাখ্যা করা হত। ১৯৮৫ সালে ভ্যাম্পায়ার কিংবদন্তির সঙ্গে যুক্ত হয় পরফিরিয়ার ধারণাটি। গণমাধ্যমে তা ব্যাপক প্রচার পেলেও সেই সময় থেকেই এই মতটিকে বিজ্ঞানীরা অস্বীকারই করে এসেছেন।
১৮১৯ সালে প্রকাশিত হয় ইংরেজ লেখক জন পোলিডোরি রচিত "দ্য ভ্যাম্পায়ার" বইটির। এই বইটির মাধ্যমেই আধুনিক কথাসাহিত্যের সৌন্দর্যমণ্ডিত ও কেতাদুরস্ত ভ্যাম্পায়ার-ধারণার সূত্রপাত ঘটে। বইটি ব্যাপক সাফল্য অর্জন করে। তর্কসাপেক্ষে এই বইটিকেই ঊনবিংশ শতাব্দীর প্রথম ভাগে লেখা সর্বাপেক্ষা প্রভাবশালী ভ্যাম্পায়ার কাহিনি বলা চলে। ১৮৯৭ সালে প্রকাশিত ব্রাম স্টোকারের ড্রাকুলা উপন্যাসটিকে স্মরণ করা হয় ভ্যাম্পায়ার-বিষয়ক উপন্যাসের একটি উৎকৃষ্ট নিদর্শন হিসেবে। এই উপন্যাসটিই আধুনিক ভ্যাম্পায়ার কিংবদন্তির মূল ভিত্তিটি রচনা করেছিল। যদিও স্টোকারের সমসাময়িক আইরিশ লেখক জোসেফ শেরিডান লে ফানুর কারমিলা উপন্যাসটি প্রকাশিত হয়েছিল ১৮৭২ সালেই। তবে ড্রাকুলা উপন্যাসের সাফল্যই পরবর্তীকালে কথাসাহিত্যে স্বতন্ত্র ও বিপুলায়তন ভ্যাম্পায়ার কথাসাহিত্যের বর্গটির জন্ম দেয় এবং সেই সময় থেকেই ভ্যাম্পায়ারেরা ভৌতিক কথাসাহিত্যের অন্যতম প্রধান চরিত্রে পরিণত হয়। কথাসাহিত্যের বাইরেও চলচ্চিত্র, টেলিভিশন অনুষ্ঠান ও ভিডিও গেমের মাধ্যমে একবিংশ শতাব্দীতেও এই বর্গ তার জনপ্রিয়তা ধরে রেখেছে।
নাম-ব্যুৎপত্তি
১৭৩২ সালে পূর্ব ইউরোপে ভ্যাম্পায়ার "মহামারী"-সংক্রান্ত সংবাদ প্রতিবেদনে ইংরেজি ভাষায় প্রথম vampire শব্দটি (vampyre বানানে) আবির্ভূত হয়। ভ্যাম্পায়ারদের কথা তার আগেই আলোচিত হয়েছিল ফরাসি] ও [[জার্মান সাহিত্য|জার্মান সাহিত্যে। ১৭১৮ সালে পাসারোউইটজের চুক্তি বলে অস্ট্রিয়া উত্তর সার্বিয়া ও অলটেনিয়া অধিকার করলে আধিকারিকেরা সমাধি উৎখনন করে দেহ তুলে আনা ও "ভ্যাম্পায়ার হত্যা"-র স্থানীয় প্রথাটি লক্ষ্য করেন। ১৭২৫ থেকে ১৭৩২ সালের মধ্যবর্তী সময়কালে প্রস্তুত করা এই প্রতিবেদনগুলি বহুল প্রচার লাভ করে। ভ্যাম্পায়ারের ইংরেজি প্রতিশব্দটির উৎস (সম্ভবত ফরাসি vampyre হয়ে) জার্মান Vampir শব্দটি। অষ্টাদশ শতাব্দীর গোড়ার দিকে এই জার্মান শব্দটি আবার উৎসারিত হয়েছিল সার্বীয় vampir (সার্বীয় সিরিলীয়: вампир) শব্দটি থেকে।
ভ্যাম্পায়ার নামের সার্বিয়ান প্রতিশব্দটির সমান্তরাল শব্দ কার্যত সকল স্লাভীয় ভাষাতেই রয়েছে: বুলগেরীয় ও ম্যাসেডোনীয় ভাষায় вампир (vampir), বসনীয় ভাষায় вампир (vampir), ক্রোয়েশীয় ভাষায় vampir, চেক ও স্লোভাক ভাষায় upír, পোলীয় ভাষায় wąpierz ও (সম্ভবত পূর্ব স্লাভীয়-প্রভাবিত) upiór, ইউক্রেনীয় ভাষায় упир (upyr), রাশিয়ান ভাষায় упырь (upyr), বেলারুশীয় ভাষায় упыр (upyr), প্রাচীন পূর্ব স্লাভীয় упирь (upir) থেকে (এই ভাষাগুলির মধ্যে অনেকগুলিই পশ্চিম ইউরোপ থেকে পরবর্তীকালে "vampir/wampir" শব্দগুলি ঋণ করেছিল; জীবটির মূল স্থানীয় নামের থেকে এগুলি অনেকটাই আলাদা)। ‘ভ্যাম্পায়ার’ শব্দের সঠিক ব্যুৎপত্তিগত অর্থটি অস্পষ্ট। প্রস্তাবিত প্রত্ন-স্লাভিক প্রতিশব্দগুলির অন্যতম *ǫpyrь ও *ǫpirь। আলবেনিয়ান lu(v)gat ও dhampir শব্দ দু’টিও ব্যবহৃত হয়ে থাকে; শেষোক্ত শব্দটি সম্ভবত স্লাভিক ভাষাগুলি থেকে ঋণকৃত। তবে বাহ্যত মনে হয় যে এটি উৎসারিত হয়েছে ঘেগ dhamb (অর্থাৎ ‘দাঁত’) ও pir (অর্থাৎ ‘পান করা’) শব্দ দু’টি থেকে।
আরেকটি কম প্রচারিত তত্ত্ব হল এই যে স্লাভিক ভাষাগুলি শব্দটি ঋণ করেছে ‘ডাইনি’ শব্দের তুর্কি প্রতিশব্দের থেকে (অর্থাৎ, তাতার ubyr শব্দটি; যদিও এটির সম্পর্কে প্রথম লৌকিক কিংবদন্তিগুলি অষ্টাদশ শতাব্দীর শেষভাগের আগে নথিবদ্ধ হয়নি)। চেক ভাষাতত্ত্ববিদ ভাক্লাভ মাচেক একটি ব্যুৎপত্তিগত প্রেক্ষাপট হিসেবে স্লোভাক ক্রিয়াপদ vrepiť sa (অর্থাৎ বিদ্ধ করা, ঠেলে ঢোকানো) বা সেটির বর্ণানুক্রম পরিবর্তন করে সৃষ্ট প্রকল্পিত শব্দ vperiť sa (চেক ভাষায় অচলিত ক্রিয়াপদ vpeřit-এর অর্থ ‘সবেগে ঠেলে ঢোকানো) শব্দটিকে প্রস্তাব করেছেন। এরফলে upír শব্দটির অনূদিত অর্থ দাঁড়ায় “যে ব্যক্তি ঠেলে ঢোকায়, কামড়ায়”। ভিন্ন ভিন্ন সূত্র অনুযায়ী একাদশ থেকে ত্রয়োদশ শতাব্দীর মধ্যবর্তী কোনও এক সময়ে রচিত বলে কথিত প্যাগান-বিরোধী "সন্ত গ্রিগোরির বাণী" (রাশিয়ান: Слово святого Григория) আলোচনা-গ্রন্থে প্রাচীন রাশিয়ান শব্দটির একটি আদি ব্যবহার লক্ষিত হয়, যেখানে প্যাগানদের দ্বারা upyri-র পূজার কথা জানানো হয়েছে।
লোকবিশ্বাস
ভ্যাম্পায়ার-জাতীয় সত্তার ধারণা বহু সহস্রাব্দ ধরে বিদ্যমান। মেসোপটেমীয়, ইব্রীয়, প্রাচীন গ্রিক, মণিপুরী ও রোমানদের লোককথায় এমন কিছু দৈত্য ও প্রেতসত্তার উল্লেখ পাওয়া যায়, যেগুলিকে আধুনিক ভ্যাম্পায়ারের পূর্বসূরি মনে করা হয়। এই সব প্রাচীন সভ্যতায় ভ্যাম্পায়ার-জাতীয় জীবের কল্পনা থাকলেও ভ্যাম্পায়ার নামে যে জীবটি আজকে পরিচিত তার লোককথার উৎস প্রায় স্বতন্ত্রভাবেই অষ্টাদশ শতাব্দীর গোড়ার দিকের দক্ষিণপূর্ব ইউরোপ। এই সময়েই এই অঞ্চলের অনেক জাতিগোষ্ঠীর মধ্যে মৌখিকভাবে প্রচলিত লোককথা নথিবদ্ধ ও প্রকাশিত হয়। অধিকাংশ ক্ষেত্রেই ভ্যাম্পায়ারেরা হল মৃতের জগৎ থেকে ফিরে আসা অশুভ সত্তা, আত্মহত্যাকারী বা ডাইনি। কিন্তু একটি মৃতদেহে ভর করে এক অশুভ আত্মা ভ্যাম্পায়ার সৃষ্টি করতে পারে; আবার এক ভ্যাম্পায়ার কর্তৃক দংশিত হয়েও আরেক ভ্যাম্পায়ারের সৃষ্টি সম্ভব – এমন বিশ্বাসও প্রচলিত ছিল। এই জাতীয় কিংবদন্তিতে বিশ্বাস এতটাই ব্যাপ্তি অর্জন করেছিল যে, কোনও কোনও এলাকায় গণ-উন্মাদনার সৃষ্টি হয়; এমনকি ভ্যাম্পায়ার সন্দেহে অনেককে প্রকাশ্যে মৃত্যুদণ্ডও দান করা হয়।
ভ্যাম্পায়ার সৃষ্টি
মূল লোককথায় ভ্যাম্পায়ারের সৃষ্টির কারণ অনেকগুলি এবং বৈচিত্র্যপূর্ণ। স্লাভীয় ও চীনা লোককথায় বলা হয়েছে যে, কোনও মৃতদেহের উপর যদি কোনও পশু (নির্দিষ্টভাবে কুকুর বা বেড়াল) ঝাঁপিয়ে পড়ে, তবে সেই মৃতদেহের মৃতোত্থিত হওয়ার আশঙ্কা থাকে। যদি কোনও দেহে কোনও ক্ষতচিহ্ন থাকে এবং তা গরম জল দ্বারা চিকিৎসা করা না হয়, তাহলেও তার ভ্যাম্পায়ার হওয়ার ঝুঁকি থেকে যায়। রাশিয়ান লোককথায় বলা হয়েছে যে, একদা ভ্যাম্পায়ারেরা ছিল ডাইনি অথবা সেই সব মানুষ যারা জীবদ্দশায় রাশিয়ান অর্থোডক্স চার্চের বিরুদ্ধে বিদ্রোহ ঘোষণা করেছিল।
আলবেনীয় লোককথায়, ধ্যাম্পায়ার হল কার্কানজহোল (লোহার মেইল শার্ট পরিহিত এক নেকড়ে মানব-জাতীয় প্রাণী) অথবা লুগাট-এর (জলে বসবাসকারী ভূত বা দৈত্য) সংকর সন্তান। কার্কানজহোলের থেকে উদ্ভূত ধ্যাম্পায়ারদের কার্কানজহোলের উপস্থিতি উপলব্ধি করার এক স্বতন্ত্র ক্ষমতা রয়েছে। তা থেকেই “ধ্যাম্পায়ার লুগাটকে জানে” – এই কথাটির উদ্ভব। লুগাটদের দেখা যায় না। ধ্যাম্পায়ারই একমাত্র লুগাটকে হত্যা করতে পারে। আর এই ধ্যাম্পায়াররা সচরাচর লুগাটেরই পুত্র হয়। ভিন্ন ভিন্ন অঞ্চলে দেখা যায়, বিভিন্ন পশুকে এমনকি নিদ্রিত জীবন্ত মানুষকেও লুগাটদের মতোই অশুভ জ্ঞান করা হয়। ধ্যাম্পিরাজ একটি আলবেনীয় পদবিও বটে।
প্রতিষেধ
বিভিন্ন সংস্কৃতিতে সদ্যপ্রয়াত প্রিয়জনেদের এক অশুভ মৃতোত্থিতে রূপান্তরিত হওয়া নিবারণ করতে নানা রকম প্রথার উদ্ভব ঘটেছে। এই ক্ষেত্রে মৃতদেহ হেঁটমুণ্ড-উর্ধ্বপদ অবস্থায় কবর দেওয়ার প্রথাটি বহুল প্রচলিত। এছাড়াও লম্বা হাতলওয়ালা কাস্তে বা ছোটো কাস্তে প্রভৃতি জাগতিক বস্তু কবরের কাছে রেখে দেওয়া হয় যাতে দেহে প্রবেশে ইচ্ছুক দৈত্যেরা তুষ্ট হয়ে দেহটিতে প্রবেশ না করে অথবা যাতে মৃত ব্যক্তি তুষ্ট হয়ে কফিন থেকে ওঠার ইচ্ছা ত্যাগ করে। এই প্রথাটির সঙ্গে প্রাচীন গ্রিকদের মৃতদেহের মুখে ওবোল রাখার প্রথাটির সাদৃশ্য রয়েছে। গ্রিকরা মনে করত, স্টিক্স নদী পেরিয়ে পাতাললোকে যাত্রার জন্য ক্যারোনকে পারানি দিতে হয়। এর একটি বিকল্প ব্যাখ্যা এই দেওয়া হয় যে, মুদ্রাটির উদ্দেশ্য ছিল অশুভ আত্মাদের দেহে প্রবেশে বাধা দেওয়া এবং এটিই সম্ভবত পরবর্তীকালের ভ্যাম্পায়ার লোককথাকে প্রভাবিত করেছিল। ভ্রাইকোলাকাস-সংক্রান্ত আধুনিক গ্রিক লোককথায় এই প্রথাটি এখনও রয়ে গিয়েছে। এই লোককথায় দেখা যায়, মৃতদেহের ভ্যাম্পায়ারে রূপান্তর নিবারণ করতে তার উপর একটি মোমের ক্রস ও "যিশু খ্রিস্ট জয় করেন" এক টুকরো মৃৎপাত্র রেখে দেওয়া হয়।
ইউরোপে যে সব পদ্ধতিগুলির বহুল প্রচলন ছিল তার মধ্যে রয়েছে ভ্যাম্পায়ার সন্দেহে মৃতদেহের হাঁটুর টেন্ডন ছিন্ন করা অথবা তার কবরের কাছে মাটিতে পোস্ত বীজ, বজরা বা বালি রেখে দেওয়া। শেষোক্ত প্রথাটির উদ্দেশ্য এই যে ভ্যাম্পায়ার সমস্ত রাত্রি ভূপতিত দানাগুলি গুনতে ব্যস্ত থাকবে। এটি ইঙ্গিত করে ভ্যাম্পায়ারদের সঙ্গে অ্যারিথমোম্যানিয়া নামক মানসিক অসুখটির সম্পর্ক রয়েছে। অনুরূপ চীনা উপাখ্যানে বলা হয়েছে যে, ভ্যাম্পায়ার-জাতীয় সত্তারা যদি একটি চালের বস্তা পায় তাহলে তারা প্রতিটি দানা গুনে দেখে। একই ধারণা পাওয়া যায় ভারতীয় উপমহাদেশের লোককথায় এবং ডাইনি ও অন্যান্য অশুভ বা দুষ্ট প্রেত বা সত্তা-সংক্রান্ত দক্ষিণ আমেরিকান উপকথাতেও।
ভ্যাম্পায়ার শনাক্তকরণ
ভ্যাম্পায়ার শনাক্ত করতে অনেক ধরনের আচার পালিত হত। ভ্যাম্পায়ারের কবর খুঁজে বার করার একটি প্রণালীতে যৌনমিলনে অনভিজ্ঞ এক বালককে যৌনমিলনে অনভিজ্ঞ একটি ঘোড়ার পিঠে চাপিয়ে কবরখানা বা গির্জা চত্বরের মধ্যে দিয়ে নিয়ে যাওয়া হত—মনে করা হত, কোনও কবরে ভ্যাম্পায়ারের অস্তিত্ব থাকলে ঘোড়াটি সেই কবরের কাছ দিয়ে যেতে চাইবে না। এক্ষেত্রে কালো ঘোড়া ব্যবহৃত হত। তবে আলবেনিয়ায় সাদা ঘোড়ার প্রয়োজন হত। কবরের উপর মাটিতে গর্তের আবির্ভাবও ভ্যাম্পায়ার-সত্তার অস্তিত্বের প্রমাণ হিসেবে গ্রহণ করা হত।
মনে করা হত যে, ভ্যাম্পায়ারে পরিণত হওয়া মৃতদেহগুলির অবস্থা প্রত্যাশিতের তুলনায় অধিকতর স্বাস্থ্যকর, সেই সব মৃতদেহ স্ফীত এবং তাতে পচনের চিহ্ন কম বা কোনও চিহ্নই থাকে না। কয়েকটি ক্ষেত্রে গ্রামবাসীরা জানিয়েছিল যে, সন্দেহজনক কবরগুলি খনন করার পর দেখা গিয়েছে মৃতদেহের সারা মুখে তার শিকারের তাজা রক্ত লেগে ছিল। নির্দিষ্ট এলাকায় গবাদি পশু, ভেড়া, মৃতের আত্মীয়স্বজন বা প্রতিবেশীর মৃত্যুও ভ্যাম্পায়ারের সক্রিয়তার প্রমাণ হিসেবে গৃহীত হত। লোককথার ভ্যাম্পায়ারেরা মাঝে মাঝে উপদ্রবকারী ভূতের মতো ছোটোখাটো ঘটনা ঘটিয়ে নিজেদের উপস্থিতি জানান দেয়। যেমন, ছাদে পাথর ছোঁড়া বা ঘরের জিনিসপত্র সরানো, এবং ঘুমন্ত মানুষের বুকের উপর চেপে বসা।
রক্ষাকবচ
ভ্যাম্পায়ার লোককথায় অশুভ সত্তা দূরীকরণে সক্ষম নানাপ্রকার রক্ষাকবচের ব্যবহার লক্ষিত হয়। রসুন একটি সাধারণ উদাহরণ। কথিত আছে, বুনো গোলাপ ও সাধারণ হথর্ন গাছের ডালও ভ্যাম্পায়ারদের ক্ষতি করে। ইউরোপে ভ্যাম্পায়ারদের দূরে রাখার জন্য বাড়ির ছাদে সরিষা দানা ছড়ানোরও প্রথা ছিল। অন্যান্য রক্ষাকবচের মধ্যে ছিল ক্রুশিফিক্স, জপমালা ও পবিত্র জলের মতো পবিত্র বস্তুসকল। কথিত আছে, ভ্যাম্পায়ারেরা গির্জা বা মন্দিরের মতো পবিত্রকৃত স্থানের উপর দিয়ে হেঁটে যেতে পারে না অথবা বহমান জলও পার হতে পারে না।
প্রথাগতভাবে রক্ষাকবচ হিসেবে পরিগণিত না হলেও আয়নাকে মাঝে মাঝে ভ্যাম্পায়ার দূরীকরণের কাজে ব্যবহার করা হত। সেই ক্ষেত্রে আয়নাগুলিকে দরজায় বাইরের দিকে মুখ করে রাখা হত। কোনও কোনও সংস্কৃতিতে এমন বিশ্বাস ছিল যে, আয়নায় ভ্যাম্পায়ারের প্রতিবিম্ব ধরা পড়ে না এবং ক্ষেত্রবিশেষে ভ্যাম্পায়ারের ছায়াও থাকে না। এর কারণ হিসেবে সম্ভবত ভ্যাম্পায়ারদের আত্মা না থাকার বিষয়টিকে ধরে নেওয়া হত। ভ্যাম্পায়ার সম্পর্কিত এই ধারণা বিশ্বজনীন না হলেও (গ্রিক ভ্রাইকোলাকা/তিম্পানিও-রা প্রতিবিম্ব ও ছায়া সৃষ্টিতে সক্ষম), ব্রাম স্টোকার ড্রাকুলা উপন্যাসে এই ধারণাটির প্রয়োগ ঘটান এবং পরবর্তীকালের লেখক ও চলচ্চিত্রকারদের মধ্যেই এটির জনপ্রিয়তা বজায় থাকে।
কোনও কোনও পরম্পরায় মনে করা হয় যে, গৃহকর্তা কর্তৃক আমন্ত্রিত না হলে ভ্যাম্পায়ার কোনও গৃহে প্রবেশ করতে পারে না। একবার আমন্ত্রিত হওয়ার পর যখন ইচ্ছে ভ্যাম্পায়ারেরা আসা-যাওয়া করতে পারে। লোককথার ভ্যাম্পায়াররা সাধারণের বিশ্বাস অনুযায়ী রাত্রিবেলা অধিকতর সক্রিয় হলেও তাদের সাধারণত সূর্যালোকে অরক্ষিত মনে করা হত না।
ধ্বংসের পদ্ধতি
সন্দেহভাজন ভ্যাম্পায়ারদের ধ্বংস করার জন্য বিভিন্ন পদ্ধতি অবলম্বন করা হত। সেগুলির মধ্যে মৃতদেহে সূচালো প্রান্তযুক্ত লাঠি বিদ্ধ করার প্রথাটি ছিল বহুল প্রচলিত। বিশেষত দক্ষিণ স্লাভীয় সংস্কৃতিগুলিতে এই প্রণালীর বিশেষ চল ছিল। এই লাঠি প্রস্তুতের ক্ষেত্রে রাশিয়া ও বাল্টিক রাষ্ট্রগুলিতে অ্যাশ কাঠ ব্যবহার করা হত; সার্বিয়ায় ব্যবহার করা হত হথর্ন; এবং সিলেসিয়াতে ওক কাঠ ব্যবহারের কথা নথিবদ্ধ হয়েছে। লাঠি তৈরির ক্ষেত্রে আস্পেন কাঠ ব্যবহারেরও চল ছিল। কারণ মনে করা হত যে, খ্রিস্টের ক্রস আস্পেন কাঠে নির্মিত হয়েছিল। কথিত ভ্যাম্পায়ারদের কবরের উপর আস্পেনের ডাল রাখলে তারা রাতে জাগরিত হতে পারে না, এমন এক বিশ্বাসও প্রচলিত ছিল। সম্ভাব্য ভ্যাম্পায়ারদের প্রায়শই হৃদপিণ্ড উক্ত লাঠি দিয়ে বিদারিত করা হয়। যদিও রাশিয়া ও উত্তর জার্মানিতে ভ্যাম্পায়ারের মুখে আঘাত করার  এবং উত্তরপূর্ব সার্বিয়ায় পাকস্থলীতে আঘাত করার প্রথা ছিল।
জার্মানি ও পশ্চিম স্লাভীয় অঞ্চলগুলিতে শিরোশ্ছেদও ছিল আরেকটি প্রচলিত প্রক্রিয়া। সেই ক্ষেত্রে ছিন্ন মুণ্ডটি পায়ের ফাঁকে, নিতম্বের পিছনে বা শরীরের থেকে দূরে সমাধিস্থ করা হত। কোনও কোনও সংস্কৃতিতে মনে করা হত যে, আত্মা মৃতদেহের সঙ্গেই থেকে যায়। তাই এই প্রক্রিয়াটিকে আত্মার দ্রুত বিতাড়নের পদ্ধতি হিসেবে দেখা হত। ভ্যাম্পায়ারের মাথা, শরীর বা পোষাক খুঁটি দিয়ে মাটির সঙ্গে বিদ্ধ করে রাখা হত তার জাগরিত হওয়া আটকানোর জন্য।
রোমানিরা কবর দেওয়ার সময় শবদেহের হৃদপিণ্ডে ইস্পাত বা লোহার সূচ বিদ্ধ করত এবং শবের মুখে, চোখের উপর, দুই কানে ও আঙুলের ফাঁকে ইস্পাতের টুকরো রেখে দিত। এছাড়াও তারা শবের মোজায় হথর্ন রেখে দিত অথবা পায়ের মধ্যে হথর্নের সূচালো লাঠি বিদ্ধ করত। ভেনিসের কাছে ষোড়শ শতাব্দীর একটি সমাধিক্ষেত্রে একটি মহিলার শবদেহের মুখে ইট গোঁজা অবস্থায় পাওয়া যায়। ২০০৬ সালে যে প্রত্নতত্ত্ববিদেরা এই সমাধিটি আবিষ্কার করেন তাঁরা এটিকে একটি ভ্যাম্পায়ার-হত্যার প্রথা বলে ব্যাখ্যা করেন। বুলগেরিয়ায় একশোটিরও বেশি কঙ্কালে ধাবত বস্তু আবিষ্কৃত হয়েছে। এই সব বস্তুর অন্যতম শরীরের মধ্যে নিহিত লাঙলের অংশ।
এছাড়াও ভ্যাম্পায়ার ধ্বংসের জন্য কবরের উপর গরম জল ঢালা বা দেহের সম্পূর্ণ ভস্মীভবনের প্রথা ছিল। বলকান অঞ্চলে মনে করা হত যে গুলি করে, ডুবিয়ে, অন্ত্যেষ্টি ক্রিয়া পুনরায়োজিত করে, দেহের উপর পবিত্র জল ছিটিয়ে অথবা প্রেত-বিতাড়ন ক্রিয়ার মাধ্যমেও ভ্যাম্পায়ার ধ্বংস করা যায়। রোমানিয়ায় শবের মুখে রসুন রাখা এবং ঊনবিংশ শতাব্দী পর্যন্ত কফিনে গুলি করার মতো প্রতিরক্ষামূলক ব্যবস্থা নেওয়া হত। প্রতিরোধমূলক ক্ষেত্রে শবদেহকে ছিন্নভিন্ন করে টুকরোগুলিকে পোড়ানো হত, জলে মেশানো হত এবং ঔষধ হিসেবে পরিবারের সদস্যদের প্রদান করা হত। জার্মানির স্যাক্সন অঞ্চলগুলিতে সন্দেহভাজন ভ্যাম্পায়ারের মুখে একটি লেবু রেখে দেওয়ারও প্রথা ছিল।
প্রাচীন বিশ্বাস
সারা বিশ্ব জুড়ে বহু শতাব্দী ধরে প্রায় প্রতিটি সংস্কৃতিতেই জীবিতের রক্ত বা মাংস পান বা আহার করে জীবনধারণ করা অতিলৌকিক সত্তাদের কাহিনি পাওয়া যায়। ‘ভ্যাম্পায়ার’ শব্দতির অস্তিত্ব অবশ্য প্রাচীনকালে ছিল না। রক্তপান ও অনুরূপ কার্যকলাপ দানব বা প্রেতাত্মার কাজ বলে মনে করা হত। মনে করা হত, এই জাতীয় সত্তারা রক্তপান করে বা মাংস ভক্ষণ করে। এমনকি শয়তানকেও ভ্যাম্পায়ারের সমার্থক মনে করা হত। প্রায় প্রতিটি সংস্কৃতিতেই রক্তপানকে এক ধরনের অশুভ সত্তা বা দানবের কাজের সঙ্গে যুক্ত করা হয়; ক্ষেত্রবিশেষে সেটিকে মনে করা হয় কোনও দেবতার কাজ। ভারতে কথাসরিৎসাগরের অন্তর্গত একটি বিশিষ্ট কাহিনি বেতাল পঞ্চবিংশতিতে বেতাল নামে এক ধরনের পৈশাচিক সত্তার উল্লেখ আছে। এই বেতালেরা মৃতদেহে বসবাস করে। রাজা বিক্রমাদিত্য রাত্রিবেলা এক পলায়নপর বেতালকে ধরতে বের হয়েছিলেন। তা নিয়েই বেতাল পঞ্চবিংশতির কাহিনি। পাপী বা যারা পাগল অবস্থায় মারা যায় তাদের প্রেতাত্মা পিশাচ নামে পরিচিত। এই পিশাচদেরও ভ্যাম্পায়ার-সুলভ বৈশিষ্ট্য লক্ষিত হয়।
পারস্যই প্রথম সভ্যতা যেখানে রক্তপায়ী দানবদের কাহিনি গড়ে ওঠে: মানুষের রক্তপানে উদ্যত এই জীবদের ছবি উৎখননের ফলে প্রাপ্ত মৃৎপাত্রের ভাঙা টুকরোয় পাওয়া যায়। প্রাচীন ব্যাবিলনিয়া ও আসিরিয়ায় পৌরাণিক লিলিটুর উপাখ্যান প্রচলিত ছিল। লিলিটু ও হিব্রু দানবতত্ত্বে উল্লিখিত লিলিথ (হিব্দু לילית) সমার্থক। লিলিটুর কাহিনিই লিলিথ ও তার কন্যাবর্গ লিলুর কাহিনিটির উৎস। লিলিটুকে দানব মনে করা হয় এবং বর্ণনায় প্রায়শই তাকে শিশুদের রক্তপানকারিনী হিসেবে দেখানো হয়। এছাড়াও হিব্রু দানবতত্ত্বে এস্ট্রি নামে এক রক্তপায়ী রূপান্তরক্ষম দানবীর উল্লেখ আছে, যারা রাতে মানুষের মধ্যে ঘুরে বেড়ায় শিকারের খোঁজে। সেফের হাসিদিমের মতে, ঈশ্বর বিশ্রাম গ্রহণের পূর্বে গোধূলিবেলায় এস্ট্রিদের সৃষ্টি হয়েছিল। একজন আহত এস্ট্রি আরোগ্যলাভ করতে পারে তার আক্রমণকারীদের দেওয়া রুটি ও নুন খেয়ে।
গ্রিকো-রোমান পুরাণে বর্ণিত হয়েছে এম্পুসা, লামিয়া, মোর্মো ও স্ট্রিক্সদের কথা। কালক্রমে প্রথম দু’টি নাম যথাক্রমে ডাইনি ও দানবদের সংজ্ঞাবাচক সাধারণ নামে পরিণত হয়। এম্পুসা ছিল দেবী হেকেটির কন্যা। পুরাণে তাকে এক দানবীসুলভ ও ব্রোঞ্জের পা-বিশিষ্ট জীব হিসেবে বর্ণনা করা হয়েছে। সে তরুণীর রূপ ধরে পুরুষদের প্রলুব্ধ করে তাদের সঙ্গে যৌনসংগম করত এবং তারপর তাদের রক্তপান করত। লামিয়া রাতে শিশুদের বিছানায় হানা দিয়ে তাদের রক্ত পান করে। গেলোরাও একই কাজ করে বলে উল্লেখ করা হয়েছে। লামিয়ার মতো স্ট্রিক্সরাও শিশুদের শিকার করে, কিন্তু তারা প্রাপ্তবয়স্কদেরও ছাড়ে না। পুরাণের বর্ণনায় তাদের শরীর কাক বা সাধারণভাবে পাখির মতো। পরবর্তীকালে রোমান পুরাণে স্ট্রিক্স নামে তাদের অন্তর্ভুক্ত করা হয়। রোমান পুরাণের বর্ণনায় বলা হয় যে, স্ট্রিক্সেরা এক ধরনের নিশাচর পাখি, যারা নরমাংস ও নররক্তে জীবনধারণ করে।
ক্রিস শোফিল্ড
ক্রিস্টোফার পল শোফিল্ড (Chris Schofield; জন্ম: ৬ অক্টোবর, ১৯৭৮) রোচডেলের ওয়ারডল এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ২০০০ থেকে ২০০৭ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ভ্যাম্পায়ার
মধ্যযুগীয় ও পরবর্তীকালীন ইউরোপীয় লোককথা
ভ্যাম্পায়ার-কেন্দ্রিক অনেক অতিকথারই উৎস মধ্যযুগ। দ্বাদশ শতাব্দীর ব্রিটিশ ইতিহাসবিদ ও কালপঞ্জিকার ওয়াল্টার ম্যাপ ও নিউবার্গের উইলিয়াম অশুভ সত্তার কথা নথিবদ্ধ করেছিলেন। যদিও এর পরবর্তীকালে ইংল্যান্ডের নথিতে ভ্যাম্পায়ার-জাতীয় সত্তার উল্লেখ অল্পই পাওয়া যায়। স্ক্যান্ডিনেভীয় লোককথায় ড্রৌগর হল ভ্যাম্পায়ার সমতুল্য মৃতোত্থিত জীবের আরেকটি মধ্যযুগীয় উদাহরণ। ইহুদি সাহিত্যে ভ্যাম্পায়ার-জাতীয় সত্তাদের কথা খুব কমই লেখা হয়েছে। ষোড়শ শতাব্দীর রাব্বি ডেভিড বেন সলোমন ইবন আবি জিমরা (রাদবাজ) লিখেছেন যে, এক নিষ্ঠুর অনুদার বৃদ্ধার মৃতদেহ মৃত্যুর পর তিন দিন অরক্ষিত ও অসমাহিত অবস্থায় পড়ে ছিল এবং তারপর সে এক ভ্যাম্পায়ার-জাতীয় জীব হিসেবে উত্থিত হয়ে শতাধিক লোককে হত্যা করেছিল। তিনি এই ঘটনাটিকে যুক্ত করেছিলেন মৃত্যুর পর শ্মিরাহ্-এর (প্রহরা) অভাবের সঙ্গে যুক্ত করেন এবং বলেন যে অরক্ষিত মৃতদেহ অশুভ আত্মার মাধ্যম হয়ে উঠতে পারে।
ক্রিস শোফিল্ড
ঘরোয়া প্রথম-শ্রেণীর ইংরেজ কাউন্টি ক্রিকেটে চেশায়ার, ল্যাঙ্কাশায়ার, সাফোক ও সারে দলের প্রতিনিধিত্ব করেন। দলে তিনি মূলতঃ ডানহাতি লেগ ব্রেক বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন ‘স্কোয়ি’ ডাকনামে পরিচিত ক্রিস শোফিল্ড।
ভ্যাম্পায়ার
মধ্যযুগীয় ও পরবর্তীকালীন ইউরোপীয় লোককথা
যথাযথভাবে লোককথা থেকে উৎসারিত ভ্যাম্পায়ারদের কথা সপ্তদশ শতাব্দীর শেষভাগে ও অষ্টাদশ শতাব্দীতে পূর্ব ইউরোপ থেকে প্রতিবেদনের আকারে বহুল প্রচারিত হয়। এই উপাখ্যানগুলিই ভ্যাম্পায়ার কিংবদন্তির ভিত্তি রচনা করে, যা পরবর্তীকালে জার্মানি ও ইংল্যান্ডে প্রবেশ করে। এই দুই দেশে এরপর এই কিংবদন্তি অলংকৃত হয় এবং জনপ্রিয়তা লাভ করে। ভ্যাম্পায়ার সক্রিয়তার সবচেয়ে পুরনো নথিবদ্ধ উল্লেখটি পাওয়া যায় ১৬৭২ সালে আধুনিক ক্রোয়েশিয়ার ইস্ট্রিয়া অঞ্চল থেকে। স্থানীয় প্রতিবেদনে বর্ণিত হয় যে, ১৬৫৬ সালে মৃত্যুর পর জুরে গ্র্যান্ডো ভ্যাম্পায়ারে পরিণত হয়েছেন এমন এক বিশ্বাস থেকে গ্রামবাসীদের মধ্যে আতঙ্ক ছড়িয়ে পড়েছিল। স্থানীয় গ্রামবাসীরা দাবি করে যে, তিনি মৃতের জগৎ থেকে ফিরে এসেছেন, মানুষের রক্ত পান করে বেড়াচ্ছেন এবং নিজের বিধবা পত্নীকে যৌন হেনস্থা করছেন। গ্রামপ্রধান আদেশে তাঁর হৃদপিণ্ডের মধ্য দিয়ে সূচাগ্র লাঠি বিঁধিয়ে দেওয়া হয় এবং পরে সেই মৃতদেহটির শিরোশ্ছেদও করা হয়।
অষ্টাদশ শতাব্দীর ভ্যাম্পায়ার বিতর্ক
অষ্টাদশ শতাব্দীতে পূর্ব ইউরোপে ভ্যাম্পায়ার দেখা গিয়েছে বলে এক উন্মাদনা দেখা দেয় এবং তার ফলে প্রায়শই সম্ভাব্য অশুভ সত্তাদের শনাক্ত ও হত্যা করার জন্য কবর খোঁড়া ও মৃতদেহে সূচ্যগ্র লাঠি বিদ্ধ করার ঘটনা ঘটতে থাকে। এমনকি সরকারি আধিকারিকেরাও এই ধরনের ভ্যাম্পায়ার শিকারের কাজে জড়িয়ে পড়তে থাকেন। আলোকিত যুগ নামে পরিচিত এই সময়কালে লোককথার অধিকাংশ কিংবদন্তি বৈজ্ঞানিক দৃষ্টিকোণ থেকে খারিজ হয়ে গেলেও ভ্যাম্পায়ারে বিশ্বাস নাটকীয়ভাবে বৃদ্ধি পায় এবং তার ফলে ইউরোপের প্রায় সমগ্র অঞ্চল জুড়ে এক গণ-উন্মাদনার সৃষ্টি হয়। ১৭২১ সালে পূর্ব প্রুশিয়ায় এবং ১৭২৫ থেকে ১৭৩৪ সালের মধ্যবর্তী সময়ে হ্যাবসবার্গ রাজ্যে তথাকথিত ভ্যাম্পায়ার আক্রমণের প্রাদুর্ভাব ঘটতেই এই সব অঞ্চলে এবং সেই সঙ্গে অন্যান্য অঞ্চলেও মানুষের মধ্যে আতঙ্ক ছড়িয়ে পড়ে। সরকারিভাবে প্রথম নথিবদ্ধ করা দু’টি কুখ্যাত ভ্যাম্পায়ার আক্রমণের ঘটনার সঙ্গে জড়িয়ে গিয়েছিল সার্বিয়ার পিটার ব্লাগোজেভিচ ও মিলোস সিজারের শবদেহের নাম। কথিত আছে যে, ৬২ বছর বয়সে প্রয়াত ব্লাগোজেভিচ মৃত্যুর পর ফিরে এসে নিজের পুত্রের থেকে খাবার চেয়েছিলেন। কিন্তু পুত্র তা দিয়ে অস্বীকার করলে পরদিন তাকে মৃত অবস্থায় পাওয়া যায়। স্থানীয়দের বিশ্বাস, ব্লাগোজেভিচ এর পরেও ফিরে আসেন এবং কয়েজজন প্রতিবেশীকে আক্রমণ করেন। তাদের শরীরের রক্ত কমে গিয়ে মৃত্যু ঘটেছিল।
ক্রিস শোফিল্ড
প্রথম-শ্রেণীর ক্রিকেট
১৯৯৮ সাল থেকে ২০১১ সাল পর্যন্ত ক্রিস শোফিল্ডের প্রথম-শ্রেণীর খেলোয়াড়ী জীবন চলমান ছিল। লেগ স্পিনার হিসেবে অতিরিক্ত উচ্চতার অধিকারী ছিলেন। ব্যাট হাতে কাউন্টির খেলায় আট নম্বরে নামতেন। রিভার্স সুইপ কিংবা হুকের সাহায্যে দ্রুত রান সংগ্রহে তৎপরতা দেখাতেন।
ভ্যাম্পায়ার
অষ্টাদশ শতাব্দীর ভ্যাম্পায়ার বিতর্ক
অপর দিকে মিলোস ছিলেন এক প্রাক্তন সৈনিক যিনি কৃষকের বৃত্তি গ্রহণ করেছিলেন। জনশ্রুতি অনুযায়ী, খড় কাটতে কাটতে মৃত্যু হওয়ার কয়েক বছর আগে একটি ভ্যাম্পায়ার তাঁকে আক্রমণ করেছিল। মিলোসের মৃত্যুর পর যখন আশেপাশের এলাকায় মানুষ একে একে মারা যেতে শুরু করে তখন সবাই মনে করে যে মিলোস ফিরে এসে প্রতিবেশীদের শিকার করে বেড়াচ্ছেন। আরেকটি কুখ্যাত সার্বীয় ভ্যাম্পায়ার কিংবদন্তিতে জনৈক সাভা সাভানোভিচের নাম পাওয়া যায়। কথিত আছে, তিনি একটি ওয়াটারমিলে থাকতেন এবং মিলের শ্রমিকদের হত্যা করে রক্তপান করতেন। সার্বীয় লেখক মিলোভান গ্লিসিচ এই চরিত্রটিকে ভিত্তি করে পরবর্তীকালে একটি গল্প রচনা করেন এবং ১৯৭৩ সালে যুগোস্লাভে নির্মিত ভৌতিক চলচ্চিত্র লেপ্টিরিকা এই গল্পটি থেকেই অনুপ্রাণিত হয়েছিল।
এই দু’টি ঘটনা ভালোভাবে নথিবদ্ধ করা হয়েছিল। সরকারি আধিকারিকবৃন্দ মৃতদেহগুলি পরীক্ষা করে কেস রিপোর্ট লেখেন এবং সারা ইউরোপ জুড়ে এই বিষয়ে বই প্রকাশিত হয়। সাধারণভাবে "অষ্টাদশ শতাব্দীর ভ্যাম্পায়ার বিতর্ক" নামে পরিচিত এই গণ-উন্মাদনা এক প্রজন্মকাল টিকে ছিল। গ্রামের দিকে তথাকথিত ভ্যাম্পায়ার আক্রমণের ঘটনাগুলি এই সমস্যাটিকে আরও খারাপের দিকে নিয়ে যায়। এর ফলে স্থানীয় গ্রামবাসীরা প্রায়শই কবর খুঁড়ে দেহ তুলে আনা এবং ক্ষেত্রবিশেষে সেই সব মৃতদেহে লাঠি বিদ্ধ করার মতো কাজে লিপ্ত হতে থাকে।
ক্রিস শোফিল্ড
প্রথম-শ্রেণীর ক্রিকেট
অবশেষে, জুলাই, ১৯৯৮ সালে ল্যাঙ্কাশায়ারের সদস্যরূপে গ্ল্যামারগনের বিপক্ষে প্রথম-শ্রেণীর ক্রিকেটে প্রথমবারের মতো খেলতে শুরু করেন তিনি। তবে, প্রথম ইনিংসে তার বোলিং পরিসংখ্যান মোটেই সুবিধের ছিল না। ০/১৩৯ বোলিং পরিসংখ্যানের পর দ্বিতীয় ইনিংসে ২/৪৪ পান।
১৯৯৯ সালে ল্যাঙ্কাশায়ার দলের গুরুত্বপূর্ণ সদস্যের মর্যাদাপ্রাপ্ত হন ক্রিস শোফিল্ড। ঐ মৌসুমে দশটি প্রথম-শ্রেণীর খেলায় অংশ নেন। ৩২.৭৯ গড়ে ২৯ উইকেট দখল করেন। তন্মধ্যে, ডারহামের বিপক্ষে প্রথমবারের মতো ইনিংসে পাঁচ-উইকেট পান। ৫/৬৬ লাভ করেন তিনি।
স্বর্ণালী সময়
১৯৯৮, ১৯৯৯ ও ২০০০ সালে এনবিসি ডেনিস কম্পটন পুরস্কার লাভ করেন। ২০০৭ সালের টুয়েন্টি২০ কাপের গ্রুপ পর্বে শীর্ষ স্থানীয় উইকেট শিকারীতে পরিণত হয়েছিলেন।
১৯৯৯-২০০০ সালে ইংল্যান্ড এ-দলের সদস্যরূপে নিউজিল্যান্ড ও বাংলাদেশ গমন করেন। চমৎকার খেলার মান প্রদর্শনে ইংল্যান্ডের শেন ওয়ার্ন হবার পরিকল্পনা নিয়ে ২০০০ সালে ইসিবি’র প্রথম দলে তাকে কেন্দ্রীয় চুক্তিতে নিয়ে আসা হয়। কাউন্টি ক্রিকেটে মাত্র দুই মৌসুম অতিবাহিত করার পাশে মাত্র একটি সফরে অভিজ্ঞতা থাকা সত্ত্বেও ইসিবি’র কেন্দ্রীয় চুক্তিতে ১২জন খেলোয়াড়ের অন্যতম ছিলেন। ২০০০ সালে বড়দের দলে তিনি প্রথমসারিতে অবস্থান করেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও চারটিমাত্র টুয়েন্টি২০ আন্তর্জাতিকে অংশগ্রহণ করেছেন ক্রিস শোফিল্ড। একবিংশ শতাব্দীতে ইংল্যান্ডের পক্ষে টেস্ট ক্রিকেটে অংশগ্রহণকারী স্বল্পসংখ্যক লেগ স্পিনারদের অন্যতম তিনি। ১৮ মে, ২০০০ তারিখে লর্ডসে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এরপর, ১ জুন, ২০০০ তারিখে নটিংহামে একই দলের বিপক্ষে সর্বশেষ টেস্টে অংশ নেন তিনি। কোন একদিনের আন্তর্জাতিকে অংশগ্রহণের সুযোগ পাননি তিনি।
মে, ২০০০ সালে লর্ডসে সফরকারী জিম্বাবুয়ে দলের বিপক্ষে ক্রিস শোফিল্ডের অভিষেক পর্ব সম্পন্ন হয়। ইংল্যান্ড খেলায় ইনিংস ও ২০৯ রানের বিরাট ব্যবধানে জয় পায়। সীমারদের বিপরীতে ঐ টেস্টে লেগ স্পিনারদের তেমন কার্যকারিতা না থাকায় তাকে বল করার জন্যে আমন্ত্রণ জানানো হয়নি। ব্যাট হাতে নিয়ে একমাত্র ইনিংসটিতে তৃতীয় বলে শূন্য রানে তাকে প্যাভিলিয়নমূখী হতে হয়েছিল।
নটিংহামের ট্রেন্ট ব্রিজে অনুষ্ঠিত দ্বিতীয় টেস্টে রানের দিক দিয়ে বেশ ভালো খেলেন। আট নম্বরে ব্যাটিংয়ে নেমে দূর্দান্ত ৫৭ রানের ইনিংস খেলেন। কিন্তু, বল হাতে ১৮ ওভার বোলিং করে ০/৭৩ পেয়েছিলেন।
জুলাই, ২০১৭ সালে সেপ্টেম্বর মাসে টুয়েন্টি২০ বিশ্বকাপকে ঘিরে ৩০ সদস্যবিশিষ্ট প্রাথমিক দল ঘোষণা করা হয়। ৬ আগস্ট, ২০০৭ তারিখে ইংল্যান্ডের দলে তাকে ঠাঁই দেয়া হয়।
নিজস্ব প্রথম টেস্টে সিম বোলারদের রাজত্ব থাকায় তাকে বোলিং করতে হয়নি। দ্বিতীয় টেস্টে অর্ধ-শতরানের সন্ধান পেলেও তার বোলিং বেশ জবুথবু ছিল ও উইকেট শূন্য অবস্থায় মাঠ ছাড়েন।
দলে প্রত্যাখ্যান
২০০৩ সালে তার বোলিংয়ের মান নিচেরদিকে নামতে শুরু করে। প্রথম-শ্রেণীর ক্রিকেটে ৪২.৪০ গড়ে ১৫ ও লিস্ট এ ক্রিকেটে ৪৭.৬০ গড়ে পাঁচ উইকেট পান। ২০০৪ সালে ওয়ারউইকশায়ারের বিপক্ষে খেলোয়াড়ী জীবনের ব্যক্তিগত সর্বোচ্চ সংগ্রহ ৯৯ রান তুলেন। তাসত্ত্বেও, কাউন্টি চ্যাম্পিয়নশীপের খেলাগুলোয় মাত্র তিনবার তাকে মাঠে নামানো হয়েছিল। এ পর্যায়ে তিনি মাত্র ১ উইকেট পান। তবে, একদিনের খেলাগুলোয় দশবার অংশ নেন। প্রায় সবকটিতেই তাকে ব্যাটসম্যানের ভূমিকায় অবতীর্ণ হতে হয়। ঐ বছর লিস্ট এ ক্রিকেটে মাত্র ৩৬টি বল ছুঁড়েছিলেন ক্রিস শোফিল্ড।
২০০৪ মৌসুম শেষে ল্যাঙ্কাশায়ার কর্তৃপক্ষ তাকে অবমুক্তি দেয়। বছরের শেষদিকে এ সিদ্ধান্ত নেয়ায় পরবর্তী মৌসুমে তার কাজ খুঁজতে ব্যাঘাতের সৃষ্টি হওয়ায় শ্রম আদালতে ল্যাঙ্কাশায়ারের বিপক্ষে অভিযোগ আনেন ও এপ্রিল, ২০০৫ সালে তার স্বপক্ষে রায় আসে। এরপর তিনি ক্লাব ক্রিকেটে অংশ নিতে থাকেন। মাইনর কাউন্টিজ চ্যাম্পিয়নশীপে চেশায়ার ও সাফোক দলের পক্ষে খেলেন। পাশাপাশি, ডারহাম, সাসেক্স ও ডার্বিশায়ার দ্বিতীয় একাদশের পক্ষেও বেশ কয়েকটি খেলায় অংশ নেন। ২০০৬ সালে লিভারপুল ও জেলা ক্রিকেট কম্পিটিশন্স প্রিমিয়ার লীগে অর্মস্কার্ক ক্রিকেট ক্লাবে খেলেন।
আগস্ট, ২০০৬ সালের শেষদিকে সারে দলের পক্ষে খেলেন। তবে, কোন চুক্তিবদ্ধ হননি। অক্টোবর, ২০০৬ সালে এক বছরের জন্যে সারে দলের সাথে চুক্তিবদ্ধ হবার প্রস্তাবনা পান ও তিনি রাজী হন। ২০১১ সাল পর্যন্ত সারে দলের সদস্য ছিলেন। এ পর্যায়ে ক্লাবটির উত্তরণ ঘটে ও প্রো ৪০ প্রতিযোগিতার শিরোপা জয় করে।
অ্যান কক
অ্যান কক (জন্ম: ১১ জানুয়ারি ১৯৭৩) হলেন চীন এবং সিঙ্গাপুরের একজন সাবেক টেলিভিশন অভিনেত্রী।
জীবনী
অ্যান কক হচ্ছেন ছয় সন্তানের একটি পরিবারের জন্মগ্রহণ করা সবচেয়ে ছোট সন্তান। তার ২ বোন এবং ৩ ভাই আছে। তিনি স্থানীয় প্রতিভা-অনুসন্ধান প্রতিযোগিতা, স্টার সার্চ সিঙ্গাপুরের চূড়ান্ত প্রতিযোগী হিসেবে আবির্ভূত হওয়ার পর, ১৯৯৩ সালে তিনি সিঙ্গাপুরের বিনোদন জগতে অভিনয় করা শুরু করেন, যেখানে তিনি চীনা ভাষার টিভি চ্যানেল এসবিসি8-এ (বর্তমানে মিডিয়াকর্প চ্যানেল ৮) কাজ করার জন্য একটি চুক্তি স্বাক্ষর করেন। ১৯৯০-এর দশকে তিনি সিঙ্গাপুরের চীনা-ভাষার বিনোদন শিল্পে "থার্ড সিস্টার" (তৃতীয় সবচেয়ে জনপ্রিয় অভিনেত্রী) হিসাবে অভিহিত হন। সেই সময় টেলিভিশন নাটকের প্রধান ভূমিকা পালন করতে তিনি অনেক অফার পেয়েছিলেন। ২০০০ সালে, অ্যান কক তার অভিনয় কর্মজীবন প্রসারিত করার জন্য বিদেশে গিয়েছিলেন। তিনি ২০০৩ সালে তিনি সিঙ্গাপুরের মিডিয়াওয়ার্কের জন্য পুনরায় সিঙ্গাপুরে ফিরে আসেন এবং সেখানে ২০০৫ সালে মিডিয়া মিডিয়াকর্প হয়ে ফিরে যান।
মাত্র ১৩ বছর বয়সী ক্যারিয়ারে প্রথমবারের জন্য, তিনি তার অভিনয়ের জন্য ২০০৫ সালে সেরা অভিনেত্রীর জন্য স্টার পুরস্কারে মনোনীত হয়েছিলেন। তিনি উক্ত বিভাগে "লাভ কন্সিয়ার্জ" চলচ্চিত্রের "জিয়াং রাকিং" চরিত্রের জন্য মনোনীত হয়েছিলেন। লা ফেমমেতে, তিনি একটি মনস্তাত্ত্বিক নারীর চরিত্রে অভিনয় করেছিলেন, যিনি তার পরিবারকে অবহেলা করেন এবং পরে স্তন ক্যান্সারের শিকার হন। ২০০৯ সালে, তিনি অত্যন্ত প্রশংসিত নাট্য সিরিয়াল হাউসওয়াইভস হলিডে তে অ্যালিস জেগ নামে একটি বস্তুবাদী এবং জাঁক দেখানো গৃহিনীর চরিত্রে প্রধান ভূমিকা পালন করেন, যা দর্শকদের কাছ থেকে প্রশংসা ও ইতিবাচক প্রতিক্রিয়া অর্জন করে। তার কর্মের জন্য, কককে ২০১০ সালের স্টার পুরস্কারে আবার শ্রেষ্ঠ অভিনেত্রীর পুরস্কারের জন্য মনোনীত করা হয়েছিল এবং এটির জন্য তিনি বিপুলভাবে জনপ্রিয় ছিলেন, কিন্তু পুরস্কারটি জয়লাভ করতে পারেননি।
২০১১ সালে, কক ক্যাম্পং টাইসে উপস্থিত হয়েছেন, যা ৪ মাসের একটি নির্দিষ্ট সময়ের জন্য মালয়েশিয়ার সাঙ্গাই লেম্বিংয়ের মধ্যে শুট করা হয়েছিল। একই বছরে, কক দ্য ওথ এবং বাউন্টিফুল ব্লেসিংসে অভিনয় করেছিলেন। উক্ত চলচ্চিত্রে ক্রিস্টোফার লি, টে পিং হুই এবং হংকং অভিনেত্রী জেসিকা হুসিয়নের মতো প্রতিষ্ঠিত অভিনেতাদের পাশে তিনি অভিনয় করেছিলেন।
জিমি হেন্ডরিক্স
জেমস মার্শাল "জিমি" হেন্ডরিক্স (জন্ম জনি অ্যালেন হেন্ডরিক্স; নভেম্বর ২৭, ১৯৪২ – সেপ্টেম্বর ১৮, ১৯৭০) ছিলেন মার্কিন রক গিটারবাদক, গায়ক এবং গীতিকার। যদিও তার মূলধারার কর্মজীবন কেবল চার বছর স্থায়ী হয়েছিল, তবুও তিনি ইতিহাসের অন্যতম প্রভাবশালী গিটারবাদক এবং বিশ শতকের অন্যতম বিখ্যাত সঙ্গীতজ্ঞ হিসেবে বিবেচিত। রক অ্যান্ড রোল হল অব ফেম তাকে "রক সঙ্গীত ইতিহাসের সর্বশ্রেষ্ঠ সঙ্গীতজ্ঞ" হিসেবে বর্ণনা করেছেন।